Vanemuise "Tabamata ime" lavakujunduse on teinud Ervin Õunapuu, kostüümikunstnik on Reet Aus, muusikalise kujunduse on loonud Tõnu Naissoo, valguskujunduse Martin Meelandi. Leo Saalepi rollis, keda Eesti teatriloos on teiste seas mänginud Theodor Altermann, Ants Eskola, Ants Lauter, Helend Peep, Urmas Kibuspuu, Jüri Krjukov ja Sulev Luik, on seekord Hannes Kaljujärv. Lavale astuvad veel Liina Olmaru, Merle Jääger, Aivar Tommingas, Raivo Adlas, Kais Adlas, Marika  Barabanštšikova, Liisa Pulk, Karol Kuntsel, Margus Jaanovits, Ott Sepp, Ao Peep, Külliki Saldre, Martin Kõiv ning Vilde Teatri näitetrupp.